ZMLUVA č. MVZP/2015/00

o poskytnutí dotácie v oblasti medzinárodných vzťahov a zahraničnej politiky  
v pôsobnosti Ministerstva zahraničných vecí a 
európskych záležitostí Slovenskej republiky

uzatvorená podľa §2 písm. a) a § 5 zákona č. 545/2010 Z. z. poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „zákon o dotáciách“), § 51 zákona č. 40/1964 Zb. Občianskeho zákonníka v znení neskorších predpisov a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“)

medzi

Poskytovateľom:	Ministerstvo zahraničných vecí a európskych záležitostí	Slovenskej republiky
Sídlo:	Hlboká cesta 2, 833 36  Bratislava 37
Zastúpeným:	Miroslav Lajčák, podpredseda vlády a minister zahraničných vecí a európskych záležitostí Slovenskej republiky 
IČO:	00699021
Bankové spojenie:	Štátna pokladnica
BIC/SWIFT:	SPSRSKBAXXX
Číslo účtu:	SK36 8180 0000 0070 0007 3594

(ďalej len poskytovateľ)

a

Príjemcom:	
Sídlo:	 
Zastúpeným:	
IČO:	
Bankové spojenie:	
BIC/SWIFT:	
číslo účtu:	
(ďalej len „príjemca“)
Článok I
Účel dotácie
Dotácia sa poskytuje v súlade s § 2 písm. a) v spojení s §3 písm. a) až c) zákona výlučne na realizáciu projektu s názvom ................... (ďalej len „projekt“) a zmena účelu, na ktorý bola dotácia poskytnutá, je neprípustná.

Článok II
Výška dotácie
Dotácia sa poskytuje prijímateľovi vo výške  ......... € (slovom: ...........).

Článok III
Predmet zmluvy
1.	Predmetom tejto zmluvy je úprava zmluvných podmienok, práv a povinností zmluvných strán pri poskytovaní dotácie na účel podpory štúdií, analýz a organizáciu odborných podujatí v oblasti medzinárodných vzťahov a zahraničnej politiky Slovenskej republiky (§2 písm. a) zákona o dotáciách).
2.	Poskytovateľ sa zaväzuje poskytnúť dotáciu z rozpočtovej kapitoly Ministerstva zahraničných vecí a európskych záležitostí Slovenskej republiky príjemcovi podľa čl. II zmluvy na realizáciu schváleného projektu, ktorý je v prílohe č. 1 a štruktúrovaného rozpočtu, ktorý je v prílohe č. 2 zmluvy. Príjemca sa zaväzuje použiť dotáciu na schválený účel, výlučne na úhradu bežných výdavkov. Dotáciu nemožno použiť na úhradu miezd, platov, služobných príjmov a ostatných osobných vyrovnaní a úhradu výdavkov na správu príjemcu dotácie. Príjemca zodpovedá za účelné a hospodárne použitie dotácie, realizuje aktivity na svoju vlastnú zodpovednosť a zodpovedá za dodržanie všetkých právnych predpisov Slovenskej republiky.

Článok IV
Podmienky použitia dotácie
1.	Príjemca sa zaväzuje použiť dotáciu v súlade so zákonom o dotáciách a § 8 ods. 2 zákona o rozpočtových pravidlách.
2.	Príjemca je povinný vo všetkých písomnostiach vzťahujúcich sa k projektu uvádzať kódové označenie projektu MVZP/2015/..... a v publikovaných výstupoch odkaz na skutočnosť, že ide o aktivitu podporovanú z prostriedkov poskytovateľa.

Článok V
Práva a povinnosti zmluvných strán
1.	Dotáciu  možno poskytnúť  príjemcovi,  ak  preukáže,  že  má  na financovanie  účelu,  na  ktorý  sa  dotácia  požaduje,  zabezpečené  krytie  nákladov  z  iných zdrojov najmenej vo výške 5 %. Príjemca sa zaväzuje spolufinancovať projekt z vlastných zdrojov prijímateľa alebo iných zdrojov vo výške .............€ (slovom: ............).
2.	Poskytovateľ poskytne dotáciu v sume podľa čl. II tejto zmluvy jednorázovo a výlučne bezhotovostne na účet príjemcu zriadený v peňažnom ústave na tento účel uvedený v kontaktných údajoch zmluvnej strany (príjemca), a to do 10  dní odo dňa nadobudnutia účinnosti tejto zmluvy. O poukázaní dotácie zašle poskytovateľ prijímateľovi písomné oznámenie. 
3.	Príjemca sa zaväzuje uskutočniť projekt do ...............
   
Článok VI
Vyúčtovanie dotácie
1.	Príjemca predloží poskytovateľovi v tlačenej aj v elektronickej podobe v súlade s §3 ods. 1 zákona o dotáciách súhrnnú správu, vrátane vyúčtovania dotácie, gestorovi projektu.............. a to nasledovne:
1.1. do 30 dní od ukončenia projektu, na ktorý bola poskytnutá dotácia do 30.9. bežného rozpočtového roka, najneskôr však do 31. januára nasledujúceho rozpočtového roka. Pri osobnom podaní je rozhodujúci dátum registrácie v podateľni Ministerstva zahraničných vecí a európskych záležitostí Slovenskej republiky, pri podaní poštou dátum poštovej pečiatky.
1.2. do 30 dní od ukončenia projektu, na ktorý bola dotácia prostriedky po 1.10. bežného rozpočtového roka, najneskôr však do 15. apríla nasledujúceho rozpočtového roka. Pri osobnom podaní je rozhodujúci dátum registrácie v podateľni Ministerstva zahraničných vecí a európskych záležitostí Slovenskej republiky, pri podaní poštou dátum poštovej pečiatky. 
2.	Vyúčtovanie musí obsahovať:
a.	písomné vecné vyhodnotenie akcie, z ktorého bude zrejmé dodržanie účelu,
b.	vyčíslenie výšky celkovej vyčerpanej sumy z poskytnutej dotácie,
c.	celkovú rekapituláciu výdavkov vrátane schváleného a upraveného rozpočtu,
d.	čitateľné fotokópie dokladov preukazujúcich použitie dotácie, napr. daňový doklad (faktúru), kúpnu zmluvu, zmluvu o dielo, objednávky, dodacie listy, pokladničné doklady, výpis z účtu a pod. spolu s prekladom, ak ide o cudzojazyčné texty.
e.	predloženie písomného potvrdenia (resp. prehlásenia) štatutárneho zástupcu žiadateľa o formálnej a vecnej správnosti vyúčtovania,
f.	uvedenie miesta, kde sa originály dokladov súvisiace s poskytnutou dotáciou u žiadateľa nachádzajú,
g.	spolufinancovanie z vlastných zdrojov alebo z iných zdrojov.
3.	Za správnosť údajov uvedených vo vyúčtovaní zodpovedá štatutárny zástupca príjemcu, ktorý správnosť vyúčtovania potvrdí svojím podpisom. Súčasťou potvrdenia je aj čestné vyhlásenie prijímateľa, že dokumentáciu vyúčtovaných prostriedkov nepoužil a ani nepoužije pri vyúčtovaní prostriedkov poskytnutých z iných zdrojov.
4.	Ak poskytovateľ zistí v predloženom vecnom vyhodnotení a finančnom vyúčtovaní projektu nedostatky, vyzve písomne príjemcu na odstránenie zistených nedostatkov a súčasne mu stanoví lehotu na ich odstránenie. Ak príjemca v stanovenej lehote nedostatky neodstráni, je povinný poskytnutú dotáciu, alebo jej časť vrátiť na účet poskytovateľa podľa čl. VII ods. 3 tejto zmluvy.

Článok VII
Vrátenie dotácie
1.	Príjemca je povinný vrátiť poskytovateľovi finančné prostriedky, ktoré neboli použité na účel dohodnutý v čl. I a čl. III tejto zmluvy, a to vo výške, ktorú vyčísli poskytovateľ. Povinnosť príjemcu vrátiť poskytnuté finančné prostriedky sa vzťahuje aj na prípad, ak poskytovateľ zistí túto skutočnosť z predložených dokladov (vyúčtovania) v zmysle  čl. VI ods. 2. písm. a) – f) tejto zmluvy. Príjemca je povinný vrátiť nevyčerpanú časť dotácie na účet poskytovateľa. 
2.	Dotáciu, ktorú prijímateľ nevyčerpá je povinný vrátiť na účet, o ktorom rozhodne poskytovateľ do termínu uvedenom vo výzve poskytovateľa poskytnutej dotácie a zároveň zašle finančnému odboru poskytovateľa oznámenie o platbe.
3.	Príjemca je povinný poskytovateľovi vrátiť na účet, o ktorom rozhodne poskytovateľ
a.	dotáciu alebo jej časť, ktorá nebola použitá na dohodnutý účel uvedený v čl. I. tejto zmluvy z dôvodu, že voči majetku príjemcu je vedené konkurzné konanie, príjemca je v konkurze, v reštrukturalizácii, bol voči príjemcovi zamietnutý návrh na vyhlásenie konkurzu pre nedostatok majetku, príjemca je v likvidácii alebo je voči nemu vedený výkon rozhodnutia. Príjemca je povinný vrátiť poskytnutú dotáciu najneskôr do termínu a v rozsahu uvedenom vo výzve poskytovateľa na vrátenie finančných prostriedkov,
b.	dotáciu alebo jej časť, ak sa preukáže, že v žiadosti alebo v dokumentoch, ktoré sú jej prílohami, uviedol nepravdivé alebo neúplné údaje. Príjemca je povinný vrátiť poskytnutú dotáciu najneskôr do termínu a v rozsahu uvedenom vo výzve poskytovateľa na vrátenie finančných prostriedkov,
c.	dotáciu alebo jej časť v prípade porušenia záväzku podľa čl. III tejto zmluvy a to v rozsahu výdavkov na aktivitu/aktivity, pri ktorej/ktorých došlo k jeho porušeniu. Príjemca je povinný vrátiť poskytnutú dotáciu najneskôr do termínu a v rozsahu uvedenom vo výzve poskytovateľa na vrátenie finančných prostriedkov.
d.	dotáciu alebo jej časť v prípade porušenia podmienok použitia dotácie v zmysle článku IV. Príjemca je povinný vrátiť poskytnuté finančné prostriedky najneskôr do termínu a v rozsahu uvedenom vo výzve poskytovateľa na vrátenie finančných prostriedkov.

Článok VIII
Oprávnené výdavky

1.	Na účely tejto zmluvy sa za oprávnené výdavky považujú iba výdavky, ktoré:
a.	sú v súlade so zákonom o dotáciách, príslušnými všeobecne záväznými právnymi predpismi, usmernením oprávnenosti výdavkov a sú uvedené v prílohe 2 tejto zmluvy,
b.	vznikli za účelom realizácie schváleného projektu v období od 1. 1. 2015 a boli vynaložené alebo priamo súvisia s obdobím do posledného dňa realizácie projektu, najneskôr však do 31. 12. 2015.

Článok IX
Kontrola poskytnutej dotácie
1.	Kontrolu dodržania rozsahu, účelu a podmienok dohodnutých v zmluve o poskytnutí dotácie, ako jaj správnosti vecného a finančného vyhodnotenia dotácie je oprávnený vykonať poskytovateľ podľa zákona č. 502/2001 Z. z. o finančnej kontrole a o vnútornom audite a o zmene a doplnení niektorých zákonov v znení neskorších predpisov a § 8a zákona o rozpočtových pravidlách. 
2.	Príjemca je povinný osobám podľa prvého odseku predložiť originály všetkých dokladov súvisiacich s poskytnutou dotáciou a ďalšie dokumenty, ktoré sú potrebné na výkon kontroly a poskytnúť všetku potrebnú súčinnosť pri výkone ich kontrolných oprávnení.

Článok X
Zmeny podmienok zmluvy
1.	Zmluvu je možné zmeniť len po vzájomnej dohode oboch zmluvných strán, a to formou písomných dodatkov. Žiadosť o dodatok k zmluve musí byť predložená písomne gestorovi najneskôr 30 kalendárnych dní pred uplynutím lehoty určenej na použitie dotácie podľa čl. V. ods. 3 tejto zmluvy. Pri osobnom podaní je rozhodujúci dátum registrácie v podateľni Ministerstva zahraničných vecí a európskych záležitostí Slovenskej republiky, pri podaní poštou dátum poštovej pečiatky.
2.	V rámci jednotlivých položiek štruktúrovaného rozpočtu projektu je príjemca oprávnený vykonať zmenu štruktúry výdavkov do výšky 15 %, pričom celková výška výdavkov štruktúrovaného rozpočtu musí byť zachovaná. V tomto prípade sa nevyžaduje dodatok k  tejto zmluve.
3.	Zmena štruktúry výdavkov vyššia ako 15 % v rámci jednotlivých položiek štruktúrovaného rozpočtu projektu je možná len na základe písomného dodatku k tejto zmluve. O schválenie zmeny štruktúry výdavkov vyššej ako 15 % v rámci jednotlivých položiek štruktúrovaného rozpočtu je príjemca povinný písomne požiadať gestora najneskôr 30 kalendárnych dní pred uplynutím lehoty na použitie dotácie podľa čl. V. ods. 3 tejto zmluvy. Pri osobnom podaní je rozhodujúci dátum registrácie v podateľni Ministerstva zahraničných vecí a európskych záležitostí Slovenskej republiky, pri podaní poštou dátum poštovej pečiatky.

Článok XI
Záverečné ustanovenia
1.	Príjemca berie na vedomie skutočnosť, že poskytovateľ je oprávnený v súlade s § 10 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. spracovávať osobné údaje na účely realizácie tejto zmluvy a zverejňovať údaje ustanovené v § 7 ods. 6 písm. c)zákona o dotáciách a § 5a zákona č. 211/2000 Z. z. v znení zákona č. 382/2011 Z. z. 
2.	Nedodržanie podmienok dohodnutých v tejto  zmluve sa považuje za porušenie finančnej disciplíny a podlieha v zmysle § 31 zákona o rozpočtových pravidlách sankciám.  Príjemca, ktorý porušil finančnú disciplínu, je povinný neoprávnene použitú dotáciu vrátiť do rozpočtu poskytovateľa na základe výzvy zaslanej poskytovateľom. 
3.	Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.  
4.	Zmluva je vyhotovená v troch rovnopisoch, z toho jeden pre príjemcu a dva pre poskytovateľa.
5.	Podpisom zmluvy príjemca zároveň súhlasí so zverejnením jeho písomného vecného vyhodnotenia naplnenia účelu dotácie, ako aj samotného diela (analýza, odporúčania, závery seminára a pod.) na webovom sídle Ministerstva zahraničných vecí a európskych záležitostí Slovenskej republiky v zmysle §7 odsek 6 písmeno e) zákona o dotáciách.
6.	Neoddeliteľnou súčasťou tejto zmluvy je schválený popis projektu (príloha 1) a schválený štruktúrovaný rozpočet a komentár k rozpočtu (príloha 2).
7.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju vo vlastnom mene podpisujú.

Príloha:
Príloha č. 1: Popis projektu 
Príloha č. 2: Štruktúrovaný rozpočet a komentár k rozpočtu

V Bratislave dňa:		V ........................ dňa..........................	

Poskytovateľ: 
Ministerstvo zahraničných vecí 
a európskych záležitostí 
Slovenskej republiky		
Príjemca:  			

........................................................................ podpredseda vlády a minister zahraničných vecí a európskych záležitostí           Slovenskej republiky		

........................................................................ štatutárny zástupca	

Príloha č. 1 k Zmluve č. MVZP/2015/00 o poskytnutí dotácie v pôsobnosti Ministerstva zahraničných vecí a európskych záležitostí Slovenskej republiky

Popis projektu

Príloha č. 2 k Zmluve č. MVZP/2015/00 o poskytnutí dotácie v pôsobnosti Ministerstva zahraničných vecí a európskych záležitostí Slovenskej republiky

Rozpočet projektu
 
Komentár k rozpočtu